**DĖL ROKIŠKIO RAJONO SAVIVALDYBĖS TARYBOS 2018 M. SPALIO 26 D. SPRENDIMO NR. TS-237 ,,**DĖL PREKYBOS IR PASLAUGŲ TEIKIMO ROKIŠKIO RAJONO SAVIVALDYBĖSVIEŠOSIOSE VIETOSE DOKUMENTŲ PATVIRTINIMO“ **DALINIO PAKEITIMO**

2020 m. gegužės 11 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 16 straipsnio 2 dalies 36 ir 37 punktais, Rokiškio rajono savivaldybės taryba n u s p r e n d ž i a:

Papildyti Rokiškio rajono savivaldybės tarybos 2018 m. spalio 26 d. sprendimu Nr. TS-237 ,,Dėl prekybos ir paslaugų teikimo Rokiškio rajono savivaldybės viešosiose vietose dokumentų patvirtinimo“ patvirtintų Vietinės rinkliavos už leidimo prekiauti ar teikti paslaugas Rokiškio rajono savivaldybės viešosiose vietose išdavimą nuostatų 6 punktą sakiniu ,,Už prekybą ar paslaugų teikimą lauko kavinėse ir išplėstose aptarnavimo vietose, prie stacionarių viešojo maitinimo vietų nuo 2020 balandžio 26 d. iki 2020 spalio 1 d. rinkliava nerenkama“ ir šį punktą išdėstyti taip:

,,6. Leidimas prekiauti ar teikti paslaugas Savivaldybės teritorijos viešosiose vietose galioja tam laikotarpiui, už kurį sumokėta vietinė rinkliava. Už prekybą ar paslaugų teikimą lauko kavinėse ir išplėstose aptarnavimo vietose, prie stacionarių viešojo maitinimo vietų nuo 2020 balandžio 26 d. iki 2020 spalio 1 d. rinkliava nerenkama“.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS PROJEKTO ,, DĖL ROKIŠKIO RAJONO SAVIVALDYBĖS 2018 M. SPALIO 26 D. TARYBOS SPRENDIMO NR. TS-237 ,,**DĖL PREKYBOS IR PASLAUGŲ TEIKIMO ROKIŠKIO RAJONO SAVIVALDYBĖSVIEŠOSIOSE VIETOSE DOKUMENTŲ PATVIRTINIMO“ **DALINIO PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Papildyti Vietinės rinkliavos už leidimo prekiauti ar teikti paslaugas Rokiškio rajono savivaldybės viešosiose vietose išdavimą nuostatų 6 punktą žodžiais, kad už prekybą ar paslaugų teikimą lauko kavinėse ir išplėstose aptarnavimo vietose, prie stacionarių viešojo maitinimo vietų nuo 2020 balandžio 26 d. iki 2020 spalio 1 d. rinkliava nerenkama ir išdėstyti minėtą punktą nauja redakcija.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos rinkliavų įstatymas, Mažmeninės prekybos taisyklės, Lietuvos Respublikos žemės ūkio ministro 2009 m. gegužės 15 d. įsakymas Nr. 3D-357 „Dėl Prekybos savos gamybos žemės ūkio ir maisto produktais viešose vietose rekomendacijų aprašo“.

**Sprendimo projekto esmė.**

Papildyti Vietinės rinkliavos už leidimo prekiauti ar teikti paslaugas Rokiškio rajono savivaldybės viešosiose vietose išdavimą nuostatų 6 punktą, kad būtų galimybė atleisti įmones, prekiaujančias ir teikiančias paslaugas lauko kavinėse ir išplėstose aptarnavimo vietose, prie stacionarių viešojo maitinimo vietų nuo rinkliavos, siekiant skatinti įmonių veiklą.

**Galimos pasekmės, priėmus siūlomą tarybos sprendimo projektą:**

**teigiamos** – skatins prekybą ar paslaugų teikimą lauko kavinėse ir išplėstose aptarnavimo vietose, prie stacionarių viešojo maitinimo vietų;

**neigiamos** – nenumatoma.

**Finansavimo šaltiniai ir lėšų poreikis**. Nenumatoma.

**Kokia sprendimo nauda Rokiškio rajono gyventojams.** Gyventojai galės naudotis viešojo maitinimo paslaugomis, kadangi ši veikla patalpose ribojama.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vedėjas Raimondas Simanavičius